**Тақырыбы: Сөз мағыналарының өзгеруі мен ауыспалы мағынада қолдану тәсілдері**

**Сабақтың мақсаты:**

* ***білімділік:*** сөздің тура және ауыспалы мағынасы туралы мағлұмат беру, алған білімдерін, іскерлік дағдыларын тексеру, таным белсенділігін арттыру;
* ***дамытушылық:*** сөз байлығын молайту, сөздік қорын байыту, ойлау қабілетін дамыту, ережеге қорытынды жасауға үйрету;
* ***тәрбиелік:*** тіл құдіретін сезіне білуге, сөз мағынасын келістіре құбылтып, оларды мейлінше дұрыс қолданып, нақты түсіне білуге тәрбиелеу

**Сабақтың әдісі:** сұрақ-жауап, ұжымдық оқыту, оқулықпен жұмыс, шығармашылық жұмыс, талдау, баяндау, зерттеу т.б.

**Сабақтың көрнекілігі:** слайд-шоу, интерактивті тақта, компьютер т.б.

**Пәнаралық байланыс:** әдебиет, тарих т.б.

**Сабақтың жүру барысы:**

Ұйымдастыру: топтың сабаққа қатысымы, үй тапсырмасын тексеру

****Өткен сабақты бекіту**

 **Сөз және сөз мағынасы дегеніміз не?**

**Сөз** – заттың, сапаның, қимылдың, санның атауы. Мысалы: ай, үй, ақын, тұнық, Сөздің лексикалық мағынасы болады. Мысалы, футбол сөзінің білдіретін лексикалық мағынасы – допты аяқпен теуіп жүріп, қарсы жақтың қақпасына кіргізуді мақсат еткен спорт ойын

 **«Жаңа сабақтың құпиясы»** (жаңа сабақты меңгерту)

**

Сөздің затты я құбылысты атап білдіретін мағынасы ***сөздің тура мағынасы*** деп аталады. Мысалы: аспан, бұлт, жер – заттың атауы

 Жақсы, жылы, биік – заттың сапасы

 Бару, келу, оқу – қимылдың атауы

Бір заттың негізгі атауыш мағынасын екінші бір затқа атау етіп ауыстырып қолдануды **сөздің ауыспалы мағынасы немесе туынды мағынасы** деп атайды.

Мысалы: аяқ – дене мүшесі. Қанат аяғымен доп тепті. (Тура мағына)

 Аяқ – «соңы» деген мағына бере алады. Ол келгенде жұмыстың аяғы еді.

 (Ауыспалы немесе туынды мағына)

****

**Оқылым**

**Мәтінді оқып, ой қорытындысын шығарыңдар**

 Қайран, балалық-ай, десеңізші! Онда мен кіп-кішкентай сәби едім. Ал айнала таулар да, үйлер де, қойтастар да, жылқылар да – бәрі-бәрі үлкен болатын. Адамдардың бәрі «айналайыннан» басқа сөзі жоқ кілең мейірімді жандар болып көрінетін… Қария кісілердің сақалынан қадір-қасиет көрініп тұратын еді. Ер мінез жігіттердің кесек тұлғаларынан, қыз-келіншектердің жүріс-тұрысына мен адамзаттың асқақ сұлулығын түйсіксіз байқаған болармын. Солардың бәрі мені аймалап, сүю үшін жаратылған жандар сияқты еді.

 Ол – ол ма, анау асқар таулар, етектегі шексіз дала, көгілдір аспан, түнде жымыңдаған жұлдыздар, толықсып туған ай, жасыл жайлау – бәрі-бәрі тек маған ғана елжірей қарап, мені ғана аймалап әлдилейтін сияқты еді. Дүние сенің сәби көзіңмен көрінгендегідей өмір бойы қайырымды, аспаны күмбез, желі жібек, әдемі ертек болып тұра берсе, кәне!

 Тек оқта-текте ауылдың үстін, тау бөктерін тұнжыр бұлт торлайтын. Бұлт сонда менің үндемес шаруақор әкеме ұқсайтын. Ал күн күркіресе, апамның ересек балаларына ақырып-зекіргені есіме түсіп, жым боламын. Жаңбыр жауса, жас баланың көз жасындай, кімді аяйтынымды білмеймін, әлдекімге жаным ашып, жылағым келе берер. Биелер шұрқырап, құлындар құтырып, ауылды айнала шауып, еріксіз елеңдетеді. Ала құйындай далаға сен де жүгіре жөнелгің келеді. Енді бірде аспанға аң-таң боп қарап қаласың. Кішкентай колдарыңды созып, сол керемет дүниеге ұшып барып, әлгі қанатты тұлпардың жалынан сипалағың келеді. Баланың бақытты шағы сол кереметке сенгенінде шығар. Кейін есейе келе әлгі бұлттың су екенін, күннің қызуымен бу болып ұшатынын білу қандай қатал!

 *(Бауыржан Момышұлы* *«Ұшқан ұя»)*

 **Жазылым**

**1-тапсырма.** Оқылым мәтіні бойынша кестені толтырыңдар

|  |  |  |
| --- | --- | --- |
| **Қоршаған ортаның сипаты** | **Автордың жан дүниесі, сезімі** | **Табиғат суреттері** |
|  |  |  |

**2 – тапсырма. Оқылым мәтінінен тура және ауыспалы мағынада тұрған сөздерді тауып жазыңдар**

**Сөйлесім**

**1 – тапсырма. Мына мақал-мәтелдерден ауыспалы мағыналы сөздерді айтыңдар**

Анамның тілі – аяулы үні.

Ата – асқар тау,

Ана – бауырындағы бұлақ,

 Бала – жағасындағы құрақ.

 Тіл – көңілдің кілті.

 Еңбектің наны тәтті,

Жалқаудың жаны тәтті.

**2 – тапсырма.** **Кезекті жаңылтпаштарға берейік. Жаңылтпаш ішінен тура және ауыспалы мағынадағы сөздерді табайық**

Жасыл көктем,

Жасыл жіппен

Жақсы тіккен.

Жібек көрпе жамылдырды.

Жасыл өңге малындырды.

Ағаны бала ағаламағаны,

Бала ағаны бағаламағаны.

Ағаны бала бағаламағаны,

Әдепті бала бола алмағаны.

**«Әрекет»** (жаңа сабақты бекіту жұмыстары)

**1 – тапсырма.** **Мәтіннен ауыспалы мағынада қолданылып тұрған сөздерді, сөз тіркестерін тауып астын сызыңдар. Өлең авторы туралы не білеміз?**

Өлең – сөздің патшасы, сөз сарасы,

Қиыннан қиыстырар ер данасы.

Тілге жеңіл, жүрекке жылы тиіп,

Теп-тегіс жұмыр келсін айналасы.

…Бөтен сөзбен былғанса сөз арасы,

Ол - ақынның білімсіз бейшарасы.

**«Интервью»** (Сұрақтарға жауап)

1. Сөздің затты я құбылысты атап білдіретін мағынасы тура мағына ма?

 немесе

1. Сөздің ауыспалы мағынасы бір заттың негізгі атауыш мағынасын екінші бір затқа атау етіп ауыстырып қолдануды тура мағына ма?

 немесе

1. «Терең білім» тура мағынада ма? 

 немесе

1. «Ыстық су» ауыспалы мағынада ма? 

 немесе

**Қорытынды.** М.Жұмабаев атамыздың мына өлең жолдарымен тиянақтап, қорытындылай кетейін.

 Ерлік, елдік, бірлік, қайрат, бақ-ардың,

 Жауыз тағдыр жойды бәрін не бардың.

 Алтын күннен бағасыз бір белгі боп,

 Нұрлы жұлдыз, бабам тілі сен қалдың,-

деп айтқандай, тіл –тарих, тіл – күретамыр, тіл –тәуелсіздік.

**Сабақтың аяқталу барысы:**

 **Үйге тапсырма**

1. Құрметті білімгерлер! Үш сурет берілген. Сол суреттерді қатыстырып тілге байланысты сөз тіркесін немесе сөйлем құраңдар



Қазақ тілі – жүрек үні

 Қазақ тілі – жұлдыздай мәңгі жарқыра!

 Қазақ тілі – алтын күнсің шуақ шашқан биіктен!

1. «Тапқыр болсаң, тауып көр». (Қайсысы қай мағынада?)

Тәтті ұйқы, тәтті қиял, тәтті алма.

Ашық аспан, ашық әңгіме, ашық мінез.

Иненің көзі, байлықтың көзі, адамның көзі.

Өткір ой, өткір мінез, өткір пышақ.

Алыс арман, алыс туыс, алыс жер.

**Бағалау**